หลังจากที่มีการนวด ทำให้เท้าอักเสบมีหนอง และมีอาการปวดหัว ไข้หนาวสั่นเป็นช่วงๆ มีแนวทางแก้ไขยังไงค่ะ ตอนนี้แพทย์ให้กินยาฆ่าเชื้อกับแก้ปวด แต่คนไข้ปวดมากก
สวัสดีค่ะ อาการดังกล่าวมานั้นอาจจะมีเรื่องของผิวหนังหรือชั้นใต้ผิวหนังบริเวณเท้าอักเสบและติดเชื้อ ซึ่งอาจทำให้มีอาการปวด บวม แดง ร้อนเฉพาะที่ร่วมกับมีไข้ได้การรักษาควรรักษาด้วยควบคุมการติดเชื้อไว้ให้ได้ ก็คือควรได้รับยาฆ่าเชื้อไม่ว่าจะเป็นแบบรับประทานหรือแบบฉีดตามที่แพทย์ผู้รักษาเห็นสมควร ร่วมกับรับประทานยาแก้ปวดและยาแก้อักเสบเพื่อลดอาการปวด บวมที่เท้า หากปวดมาก รับประทานยาแก้ปวดที่แพทย์จ่ายมาไม่ดีขึ้น ควรกลับไปตรวจซ้ำ ถ้าปวดมากจริงๆ อาจต้องเพิ่มปริมาณหรือเปลี่ยนชนิดยาแก้ปวดเป็นกลุ่มอนุพันธ์มอร์ฟีนอ่อนๆ หรือได้ยาฉีดแก้ปวดร่วมด้วยค่ะ